text: Hóast tapið svíður so sera meint beint nú, kunnu vit ikki annað ann fegnast um spælið hjá NSÍ í dag. Og lat okkum sláa tað fast beinanvegin – okkara menn vóru klárt bestir á vøllinum í dag, og eiga teir allir sum ein rós fyri sítt avrik.
text: #000000
text: Undan dystinum var eitt 2-1 tap í Havn ikki eitt óhugsandi úrslit, havandi í huga okkara 10 ára oyðimarkargongd móti HB í Gundadali.
text: #000001
text: Men tað er eitt greitt herðaklapp til okkara dreingir, at teir longu frá fyrstu minuttunum av dystinum fingu okkum at trúgva uppá, at í dag fór at bera til – ikki bara at geva HB skarpan gang, men at fáa øll trý stigini.
text: #000002
text: Dugi ikki at seta ein fingur á spælið hjá nøkrum av teimum. András var tryggur aftasti skansi. Einar og Jónhard forðaðu uppspælinum gjøgnum síðurnar og hjálptu væl til frammeftir vøllinum. Jens og Jóhan áttu luftrúmið. Jann Ingi og Jústines vunnu bóltarnar á miðjuni. Heðin og Klæmint arbeiddu væl í síðunum. Og Christian Høgni og Jann Martin stríddust væl har frammi.
text: #000004
text: Longu aftaná 5 minuttir sást týðiliga, at NSÍ var komið til Havnar at spæla fótbólt. Christian Høgni tóktist grammur og rann eftir hvørjum bólti. Og Jann Ingi var eyðsýndur á miðvøllinum. Símun Samuelsen royndi fyrstu løtuna at koma framvið Einari, men tað gjørdist truplari og truplari hjá Símun, sum dysturin leið. HB tóktist sum heild bert at royna at standa móti trýstinum frá NSÍ og so at dúva uppá okkurt hissini kontraálop.
text: #000005
text: Nógv av okkara spæli frameftir fyrstu løtuna fór fram í vinstru síðu hjá Heðini. Vit høvdu meiri spæl, fleiri góðar samanhangandi avleveringar, tó uttan at koma til teir stóru møguleikarnar. Bólturin var fyri tað mesta á HB-hálvuni.
text: #000006
text: Fyrri hálvleikur var sum heild merktur av, at NSÍ spældi bóltin væl frameftir uttan at koma til tær stóru málroyndirnar. Ofta manglaði bert neyvleikin í seinastu avleveringini. HB hevði onkran leysan kjans, men komu hesir mest av tilvild. Seinastu løtuna í fyrra hálvleiki kom HB meira við í spælið. Tað kavaði nokkso illa, og kavin legðist á vøllin. Fyrri hálvleikur endaði 0-0.
text: #000007
text: HB gjørdi eina góða roynd at seta seg á dystin fyrstu 10 min. av seinna hálvleiki. Men síðan mannaðu okkara menn seg upp aftur og stríddust væl á øllum vøllinum.
text: #000008
text: Eina løtu gekk nokkso javnt á. Bæði liðini vildu stýra spælinum, og tað hevði við sær, at nógvar feilavleveringar vóru. Ólavur kom á vøllin fyri Jann Inga í 66 min.
text: #000009
text: NSÍ fekk fleiri málmøguleikar, sum dysturin leið. Og í 73 min. gav tað úrslit. Jann Martin skjeyt innfyri úr høgru síðu, og við handara stong fluktaði Christian Høgni bóltin í málið. Leiðslan var uppiborin. Nú skuldi sigurin bara fáast til høldar. Og útlitini fyri sigrinum vóru góð, tí restina av vanligu tíðini sóu okkara menn út til at hava tamarhald á støðuni. Oddmar kom inn fyri Jann Martin í 84 min.
text: #000010
text: Ólukkutíð eydnaðist tað teimum at skora ikki minni enn tvær ferðir í yvirtíðini. Fyrst fekk Hendrik Rubeksen bóltin í mál. Og síðan gav Andrew av Fløtum teimum sigurin.
text: #000012
text: Gleðin um góða spælið, sum førdi til eitt fínt mál, og væntaða sigurin, var bráddliga vend til vónloysi um eitt tap.
text: #000013
text: Men eftir stendur, at vit í dag vóru klárt besta liðið í Gundadali. Um vit kunnu finna hetta spælið fram aftur komandi dystirnar, fara sigrarnir heilt vist at koma. Tað eru ikki nógv lið í Føroyum, ið kunnu spæla betur, enn vit gjørdu í dag!
text: #000014
text: Veljið dagsins mann – hóast tað í dag er trupult at taka ein fram um hinar.
text: #000015
text: Sunnudagin kl 15.00 er so fyrsti dystur í hesum kappingarárinum. NSÍ skal spæla á útvølli ímóti TB/FCS/Royn. Vónandi verða tað fleiri ákoðarar sum fara til Suðuroyðar at stuðla NSÍ hendan dystin. Vonirnar eru góðar, og menn eru spentir at koma í gongd við kappingarárið. Smyril siglur kl 11.00 úr Tórshavn sunnudagin, og av Drelnesi kl...
text: #000016
text: Enduliga er aftur ein heimadystur. Hesuferð kemur EB-Streymur á vitjan við Løkin. Dysturin er sunnudagin kl 15.00. Nú kann NSÌ so reisa seg aftur, eftir at hava tapt 2 dystir á rað í Gundadali. Tí hevur hesin dysturin stóran týdning fyri felagið og leikarar, og við einum sigri halda vit framvegis kontakt við toppin í...
text: #000020
text: Í sendingini Hvonn Live seinasta leygarkvøld varð András heiðraður sum ársins málmaður í føroyskum fótbólti 2010. Vit í NSÍ ynskja Andrási hjartaliga tillukku og fegnast um, at onnur eisini hava lagt til merkis, hvussu frábera væl hann hevur staðið seg í ár. Hann hevur av sonnum vunnið okkum dystir við avgerandi bjargingum, harav fleiri uppá...
text: #000022
text: Pætur Skipanes hevur eisini verið inni á skrivstovuni, og sett undirskrift á nýggjan 2 ára sáttmála við NSÍ. Pætur fekk veruliga kjansin í ár, og tók hann av møguleikanum. Vit eru fegin um at Pætur forsetur í gulu blusuni, og ynskja honum bestu eydnu í NSÍ.
text: #000028